Vézère

Vézère (okzitanieraz: Vesera) Okzitaniako ibaia da, Dordoina ibaiaren adarra, Frantziako Dordoina eta Corrèze departamenduak zeharkatzen dituena.

Vézèrek Erdialdeko Mendiguneko Puy Penduren mendebaldeko Longérouxeko zohikaztegian (Meymac udalerria) du iturria, 887 metroko garaieran eta Limeuilen Dordoinara isurtzen da. 211 kmko luzera eta 3.736 km²-ko arroa ditu. Ibaiadar nagusia Corrèze ibaia du. Bi departamendu eta 53 udalerri zeharkatzen dituSandre: Vézère ibaiaren fitxa. Garrantzitsuenak hauek dira:
 Corrèze: Chavanac , Pérols-sur-Vézère, Bugeat, Treignac, Uzerche, Vigeois, Brive-la-Gaillarde, Larche
 Dordoina : Terrasson-Lavilledieu, Montignac, Les Eyzies-de-Tayac-Sireuil, Le Bugue

Vézère ibaiaren haranak ospe handia du, bertako haitzuloetan historiaurreko labar pinturak eta aztarnategi garrantzitsuak daudelako. 1979an UNESCOk Vézère ibarreko Historiaurreko Guneak eta Leize Apainduak Gizateriaren Ondare izendatu zituen.

 Erreferentziak 

 Kanpo estekak 

Kategoria:Frantziako ibaiak
Kategoria:Okzitaniako ibaiak
Kategoria:Dordoina
Kategoria:Corrèze
Kategoria:Gizateriaren Ondarea Frantzian